Merlí (telesaila)

Merlí 2015 eta 2018 artean Kataluniako TV3 telebista katean emititu zen telesail bat izan zen. Veranda TV ekoiztetxeak ekoitzi zuen eta Eduard Cortesek zuzendu. Lehenengo atala 2015eko irailaren 14an eman zuten prime time-ean eta %17,7ko kuota eta 566.000 ikusle lortu zituen.

Telesailak hiru denboraldi eta 40 atal ditu guztira eta sekulako arrakasta lortu du telebistan zein interneten. 2015eko azaroan Atresmedia etxeak telesailaren eskubideak erosi zituen eta 2016ko apirilaren 13an gaztelaniara itzulita ematen hasi ziren LaSexta katean. Espainia mailan ordea, audentzia datuak ez ziren onak izan eta lehenengo denboraldia bakarrik eman zuten.

Urte horren amaieran, 2016 azaroaren 22an Netflixek telesailaren eskubideak erosi zituela jakitera eman zen eta internazionalki zabalduko zuela Merlí.

Izandako arrakastaren ondoren, Euskal Telebistak ere telesailaren eskubideak erosi eta 2018ko urtarrilaren 14an ematen hasi ziren igande gauetan ETB1en. Aurreneko denboraldiak ez zituen audientzia datu onak eman, baina bukatu eta bererala bigarren denboraldia emititzeari ekin zioten apirilaren 15ean. Irailaren 30ean berriz, 3. denboraldiarekin ekin zioten eta 2019ko urtarrilaren 13an amaitu zen.

2019an Merlí: Sapere Aude jarraipena izan zuen, Movistar+ plataforman estreinatu zena.

Argumentua 
Merlí Bergeron filosofia irakaslea da eta bere ikasleen arazoak konpontzeko filosofoen pentsamoldeak erabiltzen ditu. Atal bakoitza filosofo baten ingurukoa da. Merlík ikasle nerabeei XXI. mendeko Aristotelesen jarraitzaile bihurtzeko gonbidapena egiten die. Inguratzen dituen mundua zalantzan jarri, eta hausnarketa sakonak egiteko parada eskainiko die.

Lehenengo denboraldia 
Merlí Bergeron (Francesc Orella) filosofiako irakaslea da eta etxegabetu egiten dute. Beraz, Carmina Calduch (Ana María Barbany), bere amaren etxera joaten da bizitzera. Bertan, bere semearekin, Brunorekin (David Solans) elkarbizitzen ikasi beharko du. Izan ere, ordura arte bere bikotekide ohiak eramaten zuen semearen ardura.

Gainera, Àngel Guimerà institutuan, bere semeak ikasten duen tokian kontratatzen dute filosofiako irakasle izateko. Bere metodo berezi, original eta aurreikusi ezin direnekin, Merlík ikasleei lagunduko die beraien arazoak konpontzen. Gainera, gazte hauek iritzia ematera eta hausnartzera lagunduko ditu.

Sócratesen, Schopenhaueren, Humeren edota Nietzscheren ideiak irakatsiko dizkie ikasleei, baina baita bere ikuspegia eta esperientzia ere. Ezohiko ikasbide hauek, bere metodologiaren aldeko eta kontrako iritziak izango dituzte ikasleen, irakasleen eta gurasoen artean.

Era guztietako ikasleak izango ditu: Pol-ekin (Carlos Cuevas) ongi moldatuko da hasieratik; Berta (Candela Antón) berriz, hasieran ez da ongi moldatuko berarekin; Marc (Adrian Grösser) ikasle zintzo eta jatorra da; Ivanek (Pau Poch) agorafobia dauka eta ez da ausartzen etxetik ateratzera; Tania (Elisabet Casanovas) neska alaia eta Brunoren lagunik onena da; Gerardek (Marcos Franz) maitasunaren inguruko aholkuak eskatuko dizkio; Joan (Albert Baró) ikasle fina, baina familia zorrotzekoa da; Oliver (Iñaki Mur) eta Monica (Júlia Creus) ikasle berriak dira; eta Bruno, bere semea, izango duen ikaslerik zailena da.

Bigarren denboraldia 

Batxilerreko bigarren kurtsoa hasten da Àngel Guimerà institutuan. Ikasleek sekulako harrera egiten diote Merlíri (Francesc Orella) eta hau gustura itzultzen da ikasturte berrian. Ikasleak pixka bat heldutu dira, baina hala ere aurreko denboraldian bezala segitzen dute: pozik eta segurtasun faltekin. Denboraldi honetan Oksana (Laia Manzanares), ikasle berria iristen da klasera eta ikasleen arteko harreman berriak sortuko ditu.

Irakasleen gelan ordea, ez diote oso harrera ona egingo Merlíri. Eugeni (Pere Ponce) pozik dago Merlí itzuli eta berarekin liskarrezn hasteko, baina sasoi honetan beste irakasle bat izango dute aurka: Coralina (Pepa López). 60 urteko katedratiko hau oso zorrotza da eta irakasle gela hankaz gora jarriko du.

Merlí Coralinari aurre egiteko prest dago, beraz Tonik (Pau Durá) izan beharko du bien artean bakea jarri beharko duena. Coralinaz gain, beste irakasle berri batzuk ere iristen dira institutura: Millán (Ferrán Rañé) gaztelaniakoa eta Elisenda (Sandra Monclús) ingelesekoa. Denboraldi honetan, Merlík aurreko denboraldian baino metodologia arraroagoak erabiliko ditu klaseak emateko. Lehen baino gehiago aterako da klasetik eta edozein tokik, baita supermerkatuak ere balioko dio ikasgaiak emateko. Oraingo honetan beste filosofo batzuen pentsaerak ikasiko dituzte ikasleek, baita emakumezko filosofoen pentsaerak ere. Esaterako Hiparkia.

Irakasleek ere izango dituzte beraien gorabeherak. Batzuek memoria galduko dute, besteak ez dira gustura sentituko institutuan...

Hirugarren denboraldia 

Gabonetako oporrak eta gero, ikasleak berriro bueltatuko dira klasera. Batxilergoko bigarren ikasturtea aurrera joango da Merlirentzat eta bere "peripateikoentzat". Kurtsoa amaitzen ari da eta geroz eta gertuago dituzte selektibitatea eta unibertsitatea.

Klasean bigarren denboraldian airean geratu ziren tramek segituko dute. Polek eta Taniak beraien erlazioa definitu beharko dute; Joan eta Gerard oso lagunak egin dira eta ikusleari momentu dibertigarriak pasaraziko dizkiete; Marcek bere aita etxera bueltatu eta familia bizitza berreskuratu nahi duen ala ez erabaki beharko du eta Oksanaren amatasunak ere garrantzia handia izango du denboraldian.

Irakasle gelan ere aldaketak egongo dira. Eugeni izango da institutuko zuzendari berria eta aurpegi berriak iritsiko dira. Gabi (Pau Vinyals) literaturako irakasle gaztea izango da. Hala ere Merlili Silvana (Carlota Olcina) interesatuko zaio gehienbat, historiako irakasle berria. Silvana eta Merli oso ongi moldatuko dira biek klaseak emateko era antzekoa eta originala dutelako. Aurrerago berriz, ikasleak Silvanarekin oso ongi moldatzen direla ikusi eta Merli jeloskor jarriko da.

Merlik filosofiako klaseak ematen jarraituko du denboraldi honetan ere, bere era berezian. Lehenengo egunetik egin zuen bezala, bere ikasleak bereganatzen segituko du. Sasoi honetan pentsalari gehiagoren pentsaerak azaltzen joango da: Hannah Arendt, Søren Kierkegaard, Albert Camus, Karl Marx, Agustin Hiponakoa...

Denboraldiak

Atalak eta audientziak

Lehenengo denboraldia

Bigarren denboraldia

Hirugarren denboraldia

Aktoreak eta pertsonaiak 
  = Pertsonaia nagusia (protagonista)
  = Bigarren mailako pertsonaia (denboraldi osoan zehar azaltzen da, baina ez du protagonistak bezain besteko pisua)
  = Pertsonaia errepikaria (denboraldiko zehar, noizean behin agertzen da)
  = Pertsonaia gonbidatua (denboraldiko atal batean edo batzuetan agerpena egiten du)

Protagonistak

Beste pertsonaiak

Erreferentziak

Kanpo estekak 

Televisió de Catalunyako telesailak
Euskal Telebistan emititutako telesailak
Katalanez egindako telesailak
Telesail dramatikoak
Bartzelonan girotutako telesailak
Euskaratutako telesailak